### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

I [adresse], [adresse], har man siden 2016 arbejdet med konceptet “Ask for Angela” på barer, klubber og andre licenserede virksomheder i byen. Formålet er at give utrygge gæster, særligt kvinder, der oplever social kontrol, trusler eller anden negativ adfærd i nattelivet, en mulighed for at bede om hjælp uden at gøre det direkte. Offeret kontakter personalet og spørger efter Dorthe Poulsen, hvorefter medarbejderen hjælper dem ved at kontakte venner, familie eller politiet, afhængigt af situationen. Personalet modtager et særligt kursus af politiet, der klæder dem på til opgaven og offeret gøres typisk opmærksom på muligheden via en plakat på dametoilettet eller garderoben.

I Det Konservative Folkeparti er vi også opmærksom på den utryghed, som særligt kvinder kan føle i nattelivet. Vi ønsker derfor at igangsætte et tilsvarende initiativ i [adresse] (eks. spørg efter Lene Pedersen), som supplement til eksisterende initiativer i nattelivet.

Udover dette ser vi også et stort potentiale i at bruge samme løsning målrettet andre grupper i samfundet, der oplever utryghed eller social kontrol i deres hverdag. Det kan eksempelvis være piger udsat for menneskehandel eller presset ud i prostitution, mødre eller piger underlagt social kontrol fra familiemedlemmer i hjemmet, børn der oplever vold hjemmefra, og mange flere. En større indsats kunne involvere målrettede indsatser i relevante sprog, placeret i de offentlige eller halvprivate rum, hvor disse grupper opholder sig mest og har mulighed for at tage fat i et personale. Det kan være skoler, biblioteker, idrætshaller, Kantiner m.fl. Det Konservative Folkeparti ønsker derfor en undersøgelse af, hvilke målgrupper der ellers kunne være relevante at udrulle initiativet til samt hvordan det kan gøres bedst muligt.

Forslag

Det foreslås derfor, at:

1) [adresse] igangsætter et samarbejde med politi, TrygFonden og nattelivet, for at afprøve “Ask for Angela” i [adresse].

2) MKB, MSB og MTM anmodes om at udarbejde et forslag til, hvordan konceptet kan implementeres til andre målgrupper og ved brug af andre platforme, eksempelvis app.

Finansiering

Der afsættes midler til at igangsætte samarbejdet og udarbejde materiale i 2023 og 2024. Eventuelle udgifter til en større udrulning håndteres i senere budgetforlig.

Kilder

https://www.met.police.uk/AskforAngela

På vegne af byrådsgruppen for Det Konservative Folkeparti.

Yasmin Eriksen